Едгар Алън По
Елдорадо

Превод от английски: Георги Михайлов, 1920

chitanka.info

                        Скитник-рицар аз знам,

                        Който бродеше сам —

В мраз и зной, без покой, без отрада;

                        С песен грижи разсел,

                        Вредом диреше — смел —

Той напред в тоя свят Елдорадо.

                        Скръб духа умори;

                        Сянка пътя покри,

Впи ръце във сърцето му младо —

                        И закрея той блед

                        Слаб да дири напред —

И навред в тоя свят Елдорадо.

                        И пред Сенката спря

                        Той, когато разбра,

Ден и нощ сетна мощ че отпада:

                        „Де е златният край,

                        Дето скръб не витай? —

Посочи ми с лъчи Елдорадо?“

                        И от нея чу вест:

                        „Между сенките слез!

И злочест в лунний лес ти изстрадай

                        Всека мъка до край

                        И ще знаеш — и знай

После сам, че е там Елдорадо!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.